1




				[image: Kuva, joka sisältää kohteen teksti, Fontti, symboli, logo  Kuvaus luotu automaattisesti]


					Sääntökokoelma B 1

YKV 13.12.2023


ESPOON SEURAKUNTAYHTYMÄN HENKILÖSTÖOHJELMA
2023–2030


1. HENKILÖSTÖOHJELMAN PERUSTA JA PÄÄMÄÄRÄ

Espoon seurakuntayhtymän henkilöstöohjelma perustuu Espoon seurakuntayhtymän Kirkko Espoossa 2023─2030 -strategiaan. Seurakuntien ja seurakuntayhtymän viraston henkilöstö toteuttaa välittömästi tai välillisesti strategiaan muotoiltua perustehtävää:

Kirkko Espoossa kutsuu ihmisiä Jumalan yhteyteen ja rohkaisee välittämään lähimmäisistä ja luomakunnasta.

Henkilöstöohjelman päämääränä on Kirkko Espoossa -strategian henkilöstöä koskevan strategisen perusedellytyksen toteutuminen.

Espoon seurakuntien palveluksessa on osaava, motivoitunut ja hyvinvoiva henkilöstö.

Henkilöstöohjelmassa määritellään henkilöstöön liittyvät painopisteet, niihin liittyvät tavoitteet ja toimenpiteet tavoitteiden toteuttamiseksi. Henkilöstöohjelma koskee koko seurakuntayhtymää eli sekä seurakuntien että seurakuntayhtymän viraston henkilöstöä.


2. PAINOPISTEET JA NIIHIN LIITTYVÄT TAVOITTEET


2.1. HENKILÖSTÖJOHTAMINEN

Henkilöstöjohtamisella ohjataan työtä ja toimintaa sekä rohkaistaan ja tuetaan henkilöstöä. Tarkoituksena on saada henkilöresurssit täyteen käyttöön perustehtävien toteuttamiseksi.

2.1.1. Johtamiskäytännöt

Tavoitteena ovat hyvin toimivat johtamiskäytännöt. 
 
Tavoitteen toteuttamiseksi
· johtamisosaamista ja työyhteisötaitoja kehitetään
· työyhteisöt organisoidaan hyvin ja toimivaltasuhteet ovat selkeitä
· työnantajan ja henkilöstön välinen yhteistoiminta on avointa ja vuorovaikutuksellista
· henkilöstöllä on vaikutusmahdollisuuksia työhönsä
· henkilöstöä kohdellaan oikeudenmukaisesti, tasapuolisesti ja yhdenvertaisesti
· työtä arvioidaan jatkuvasti ja annetaan rakentavaa palautetta
· epäkohtiin puututaan nopeasti ja johdonmukaisesti
· sisäinen viestintä on toimivaa.


2.1.2. Henkilöstösuunnittelu

Tavoitteena on, että henkilöstöä on laadullisesti ja määrällisesti oikeassa suhteessa tehtäviin nähden.

Tavoitteen toteuttamiseksi
· työtä suunnitellaan ja priorisoidaan
· työvoima- ja osaamistarvetta kartoitetaan suunnitelmallisesti
· toimintaympäristö ja sen muutokset otetaan huomioon, muun muassa kansainvälisyyden ja monikulttuurisuuden lisääntyminen sekä etä-, hybridi- ja monipaikkaisen työkulttuurin yleistyminen
· työ ja toiminta sekä henkilöstön määrä mitoitetaan vähenevien taloudellisten resurssien mukaiseksi
· tehtäviä keskitetään ja yhdistetään tarpeen mukaan, esimerkiksi eri yksiköiden yhteiset palvelussuhteet.


2.1.3. Palkkaus, palkitseminen ja kannustaminen

Tavoitteena on toimiva, oikeudenmukainen ja kilpailukykyinen palkkaus- ja kannustamisjärjestelmä.

Tavoitteen toteuttamiseksi
· taloudellisia ja muita kannustamistapoja käytetään ja kehitetään suunnitelmallisesti
· palkkapolitiikka on johdonmukaista
· yhteiskunnan palkkakehitys ja henkilöstön saatavuus otetaan huomioon palkkatason määrittelyssä
· tehtävien vaativuuden muutokset otetaan huomioon palkkauksessa
· työntekijöitä rohkaistaan tietojensa ja taitojensa käyttämiseen
· aloitteellisuuteen ja kokeilukulttuuriin suhtaudutaan kannustavasti.


2.1.4. Työn tavoitteiden toteutumisen ja henkilöstön tilan arviointi

Tavoitteena on jatkuva sisäinen ja ulkoinen arviointi nykytilan suunnitelmalliseksi kehittämiseksi. 

Tavoitteen toteuttamiseksi
· laaditaan vuosittain henkilöstökertomus
· tehdään säännöllisiä henkilöstökyselyjä ja hyödynnetään niiden tuloksia
· luodaan asiakaspalautejärjestelmiä
· arvioidaan työmenetelmiä ja työsuoritusta sekä annetaan rakentavaa palautetta.



2.2. OSAAMINEN

Osaamisella luodaan edellytykset perustehtävän laadukkaaksi toteuttamiseksi. Osaaminen on tietojen, taitojen ja työmenetelmien hallintaa, jatkuvaa kehittämistä sekä käytäntöön soveltamista.


2.2.1. Rekrytointi

Tavoitteena on, että työnantajakuva on vetovoimainen. Tavoitteena on myös, että tehtäviin otetaan henkilöitä, jotka ovat niihin soveltuvimpia ja potentiaalisimpia osaajia.

Tavoitteiden toteuttamiseksi
· työnantajatoiminta on laadukasta
· viestinnässä tuodaan esiin seurakunnallisen työn merkityksellisyyttä ja muita myönteisiä näkökohtia
· rekrytointiprosessit ovat suunnitelmallisia
· rekrytointitavat ovat toimivia ja lainmukaisia
· rekrytointikäytäntöjä arvioidaan ja kehitetään jatkuvasti
· kirkon työhön valmentavan alan opiskelijoille tarjotaan harjoittelupaikkoja asianmukaisin ja houkuttelevin ehdoin. Harjoittelujaksot ohjataan laadukkaasti.


2.2.2. Perehdyttäminen

[bookmark: _Hlk141706495]Tavoitteena on, että uusi työntekijä oppii tekemään työtehtävänsä ja ymmärtää työnsä sisällön ja merkityksen koko työyhteisön perustehtävän toteuttamisessa. Perehdyttämisen tarkoituksena on myös saattaa työntekijän osaaminen työyhteisön ja koko organisaation käyttöön.

Tavoitteen toteuttamiseksi
· perehdyttämisprosessit ovat suunnitelmallisia
· uudelle työntekijälle nimetään yksi tai useampi vastuullinen perehdyttäjä
· perehdyttämistapoja arvioidaan ja kehitetään jatkuvasti
· perehdyttämistilaisuuksia järjestetään toistuvasti.


2.2.3. Henkilöstökoulutus

Tavoitteena on osaamistason säilyminen ja osaamisen lisääntyminen muuttuvassa työssä, työyhteisössä ja toimintaympäristössä. 

Tavoitteen toteuttamiseksi 
· henkilöstön kehittäminen perustuu strategisiin tavoitteisiin ja osaamistarpeeseen ja on suunnitelmallista
· esihenkilöt ja työntekijät kartoittavat yhteistyössä osaamista ja arvioivat koulutustarpeita
· laaditaan yhteisöllisiä ja yksilöllisiä koulutussuunnitelmia.

2.2.4. Työssäoppiminen ja mentorointi

Tavoitteena on työntekijän ja työyhteisön jatkuva oppimisprosessi, joka johtaa työn ja työmenetelmien kehittymiseen.

Tavoitteen toteuttamiseksi
· johto ja henkilöstö arvioivat ja kehittävät työmenetelmiä
· osaamista siirretään kokeneemmalta työntekijältä kokemattomammalle
· osaamista siirretään seuraajalle eläkkeelle tai muutoin tehtävästä pois siirtyvältä
· työkierron mahdollisuuksia monipuolistetaan.


2.3. TYÖHYVINVOINTI

Työhyvinvointi on kokonaisuus, jonka muodostavat työ ja sen mielekkyys, terveys, turvallisuus ja hyvinvointi. Työhyvinvointi luo edellytykset työyhteisön perustehtävän toteutumiselle. Hyvinvoiva henkilöstö muodostaa toimivan työyhteisön.


2.3.1. Työympäristö

Tavoitteena on toimiva, turvallinen ja työniloa luova työympäristö.

Tavoitteen toteuttamiseksi
· työ ja työyhteisö organisoidaan selkeästi
· työtilat ja työvälineet ovat tarkoituksenmukaisia ja työergonomisia
· työturvallisuudesta huolehditaan asianmukaisesti
· työyhteisössä käyttäydytään toisia kohtaan kunnioittavasti ja ystävällisesti
· ilmapiiri on erilaisuutta hyväksyvä, suvaitseva ja moniääninen
· ilmapiiri on kannustava ja kehittävästä palautteesta oppiva.


2.3.2. Työhyvinvointitoiminta

Työkyky tarkoittaa ihmisen voimavarojen ja työn välistä yhteensopivuutta ja tasapainoa. Tavoitteena on henkilöstön hyvä työkyky, josta työntekijä ja työnantaja huolehtivat yhdessä. 

 Tavoitteen toteuttamiseksi
· esihenkilöt ennakoivat asioita ja tarttuvat niihin
· laaditaan työhyvinvointia ja työkykyä tukevia sisäisiä ohjeita
· henkilöstöä tuetaan hyvinvointinsa edistämisessä
· työterveyshuollon palvelut ovat korkeatasoisia
· työnohjauspalveluita tarjotaan riittävästi
· kuntoutukseen ohjataan tarvittaessa.


2.3.3. Hyvinvointiseuranta

Tavoitteena on henkilöstön työhyvinvoinnin ylläpitäminen ja parantaminen, mikä edellyttää jatkuvaa tietoisuutta sen tilasta.

Tavoitteen toteuttamiseksi
· seurataan henkilöstön työhyvinvointia päivittäisessä esihenkilötyössä ja kehityskeskusteluissa
· toteutetaan työhyvinvointia koskeva laaja tutkimus määräajoin ja muita henkilöstökyselyjä
· ryhdytään asianmukaisiin toimenpiteisiin seurannassa ja tutkimuksissa ilmenneiden seikkojen perusteella.

